Hermann Ottomar Herzog

Hermann Ottomar Herzog (* 15. November 1832 Zivilregister Bremen, S. 592, Nr. 1200/1832 in Bremen; † 6. Februar 1932 in Philadelphia) weer en düütsch  Landschapsmaler vun de Düsseldörper Malerschool.

 Leben 
mini|Maine Coast Near Bar Harbor, um 1900
mini|Küstenlandschaft mit Fischern, undateert
Hermann Ottomar Herzog hett af 1849 de Akademie in Düsseldörp besöcht, wo he sück van 1851 bit 1854 ünner Johann Wilhelm Schirmer un Rudolf Wiegmann utbilld hett.Rudolf Theilmann: Die Schülerlisten der Landschafterklassen von Schirmer bis Dücker. In: Wend von Kalnein: Die Düsseldorfer Malerschule. Verlag Philipp von Zabern, Mainz 1979, S. 145 Buterdem hett he Privatünnerricht bi Andreas Achenbach un Hans Fredrik Gude nommen. Van 1854 bit 1871 hörr he den Künstlervereen Malkasten an.Bettina Baumgärtel, Sabine Schroyen, Lydia Immerheiser, Sabine Teichgröb: Verzeichnis der ausländischen Künstler und Künstlerinnen. Nationalität, Aufenthalt und Studium in Düsseldorf. In: Bettina Baumgärtel (Hrsg.): Die Düsseldorfer Malerschule und ihre internationale Ausstrahlung 1819–1918. Michael Imhof Verlag, Petersberg 2011, ISBN 978-3-86568-702-9, Band 1, S. 432 Nah dat Studium hett Herzog Studienreisen nah Norwegen, in de Swiez, nah Italien un in de Pyrenäen ünnernommen. Ut all disse Länner un Gegenden, an’n meesten ut Norwegen, broch he tallriek Gebirgslandschapen vun meesterhaft Teeknung un anspreekend Kolorit mit, wenn ok nich jüst vun poetisch Upfaaten. To de besten hörrn: Das Schwingfest in Unspunnen in der Schweiz (1862), ok Norwegischer Fjord, Das Wetterhorn, Alpenglühen, Das Lauterbrunnenthal, Norwegischer Wasserfall. In de 1860er Johren hett he Reisen in Noord-Amerika ünnernommen un mennig Motive vun den Yosemitedaal in Kalifornien malt. Bit to sien Dood hett he in Philadelphia leevt. Sien amerikaansch Wark wurrd ok de Hudson River School toreekent.

Herzog, de meest hunnert Johr olt wurrn is, hett över 1000 Gemälde achterlaaten. Sien Söhn Lewis Edward Herzog, boren 1868 in Philadelphia, wurr ok Maler.

Kiek ok
 List vun Maler vun de Düsseldörper Malerschool

 Literatur 
 Herzog, Hermann. In: Hans Vollmer (Hrsg.): Allgemeines Lexikon der Bildenden Künstler von der Antike bis zur Gegenwart. Begründet von Ulrich Thieme und Felix Becker. Band 16: Hansen–Heubach. E. A. Seemann, Leipzig 1923, S. 570.
 Peter Hastings Falk: Who was Who in American Art. Sound View, Madison 1985, ISBN 0-932087-00-0, S. 279.
 Herzog, Hermann. In: Kunstmuseum Düsseldorf, Galerie Paffrath (Hrsg.): Lexikon der Düsseldorfer Malerschule 1819–1918. Band 2: Haach–Murtfeldt, F. Bruckmann, München 1998, ISBN 3-7654-3010-2, S. 97 f.

 Weblinks 

 Hermann Herzog, Datenblatt im Portal rkd.nl (Rijksbureau voor Kunsthistorische Documentatie)
 Herman Herzog (1832 – 1932), Bilder, posted A. S. Amberson an‘n 6. Februar 2008, up American Gallery, afropen an’n 23. Dezember 2021
 Thomas Nygard Gallery: Hermann Ottomar Herzog (engelsch)
 Artikel Herzog, Hermann Ottomar. up de Websteed www.hlchalfant.com

 Enkeld Nahwiesen 

Kategorie:Mann
Kategorie:Börger von Düütschland
Kategorie:Boren 1832
Kategorie:Storven 1932
Kategorie:Landschapsmaler
Kategorie:Maler (Düsseldörper Malerschool)